droefheid Archives - dieskrifte.org
Sleutelwoord se argiewe: droefheid
Februarie 8, 2019 Vic
Daar is ongelukkig 'n leerstelling wat verkeerdelik beweer dat indien 'n persoon nie genoegsaam trane en droefheid oor sy sonde getoon het, daardie persoon nie werklik tot bekering t.o.v. wedergeboorte gekom het nie. Daar word dan van 2Kor. 7:10 as bewys aangehaal om hierdie leerstelling te verdedig, naamlik:
2Kor. 7:10 "Want die droefheid volgens die wil van God werk 'n onberoulike bekering tot redding, maar die droefheid van die wêreld werk die dood." (lees asb die hele artikel omrede genoemde teksgedeelte later binne die korrekte konteks bestudeer en verduidelik sal word.)
Met die skryf van hierdie artikel sal gedemonstreer word, dat droefheid nie met bekering t.o.v. wedergeboorte verwar moet word nie. In 'n poging om 'n term of leerstelling te omskryf en te verduidelik, is dit soms uiters raadsaam om te beskryf wat daardie term of leerstelling nie beteken nie. Die rede vir hierdie tegniek is die feit dat die kontras tussen die twee stellings 'n persoon help om die onderwerp wat bespreek word, in 'n duideliker lig te sien en derhalwe kan dit met die begryp en verstaan van die onderwerp help. Droefheid is nie bekering nie, en boonop kan droefheid nie by geloof alleenlik in die Evangelie, as nog 'n vereiste, bygevoeg word nie. Droefheid kan, en mag dalk tot bekering lei, maar droefheid is nie 'n vereiste vir wedergeboorte nie. Slegs geloof in die Evangelie word in die Skrifte aan 'n persoon voorgehou om die geskenk van die ewige lewe by God te ontvang. Om enige ander vereistes, behalwe geloof in die Evangelie alleenlik, aan 'n ongeredde persoon voor te hou is om 'n onnodige hindernis in die weg van daardie persoon t.o.v. wedergeboorte te plaas. Iets wat die Here nooit sou goedkeur nie! (die leser word ten sterkste aangeraai om ook die ander artikels in hierdie reeks te lees, naamlik: "Bekeer, of bekering, is nie reformasie in eie krag nie" en ""Bekering ten opsigte van wedergeboorte is nie boetedoening nie" en "Die Waterdoop vorm nie deel van die Evangelie nie" asook ""Verliese en gevolge van sonde in die gelowige se lewe"